สวัสดีค่ะ พอดีว่าวันนี้ดิฉันมีเลือดปนมากับตกขาว(ลักษณะเแยกเหมือนน้ำมูก) ตกขาวช่วงหลังมีเพศสัมพันธ์มีกลิ่น และมาเยอะกว่าปกติ ลักษณะ สีขาวขุ่นเป้นก้อน เปียกเหมือนน้ำมูก บางวันไม่เหมือนกันค่ะ วันก่อนมีเพศสัมพันธ์กับแฟน แล้วทานยาคุมฉุกเฉิน และ ยาสตรีเบนโล อยากทราบว่าเป็นโรคทางเพศสัมพันธ์หรือติดเชื้ออะไรรึป่าวคะ
สวัสดีค่ะ อาการเลือดออกผิดปกติทางช่องคลอด อาจเกิดจาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ผลข้างเคียงจากการใช้ยาคุมกำเนิดฉุกเฉิน หรือยาสตรีที่มีส่วนประกอบของฮอร์โมนเพศ-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบแนะนำหยุดยาทุกชนิดที่ไม่จำเป็น และไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์